ఆంగ్ల సంవత్సరాది జనవరి 1 రోజున హిందూ దేవాలయాల్లో ప్రత్యేక పూజలు అలంకరణలు నిర్వహించకూడదని ఆంధ్రప్రదేశ్ ప్రభుత్వం ఉత్తర్వులు జారీ చేసింది. ఎలాంటి ప్రత్యేక అలంకరణలూ ఉండవని తిరుమల తిరుపతి దేవస్థానం ప్రకటించింది. మన ఉగాది రోజు మాత్రమే సంవత్సరాది జరుపుకోవాలని స్వామి పరిపూర్ణానంద అంటున్నారు. ఇవన్నీ హిందూ మత ఉద్ధరణ కోసం చేస్తున్నట్టు పైకి కనిపించినా, నిజానికి హైందవానికి నష్టంచేసే చర్యలు. అంతర్జాతీయ పరిణామాలు, ప్రపంచీకరణ ప్రభావం కారణంగా జనవరి 1 అనేది కొత్త సంవత్సరాదిగా ఏనాడో స్థిరపడిపోయింది. దేశాలు, ప్రజలు దీన్నే ఆమోదించారు. క్రైస్తవ మత కోణం కన్నా ఆచరణశీలతే దీనికి ప్రాతిపదిక. అందువల్లే హిందువులు కూడా కొత్త సంవత్సరం తమకు మంచి జరగాలని గుళ్లకు వచ్చి పూజలు చేస్తున్నారు. గుళ్లల్లో ప్రత్యేక పూజలు చేస్తే నష్టమేంటి? ఉండొద్దని నిషేధించడం ద్వారా హిందువులకు ఏం సందేశం ఇస్తున్నారు? ప్రత్యేక ప్రార్థనలు జరిగే చర్చిలకు వెళ్లాలని చెబుతున్నారా? ఒకవైపు క్రైస్తవం హిందూ మతంలోని ఆచారాలను, సంప్రదాయాలను, చివరికి వేదాలను కూడా అనుకరిస్తూ, హిందువుల్ని ఆకర్షించడానికి ప్రయత్నిస్తుండగా, హైందవ ప్రముఖులు కూడా తగుదునమ్మా అని వారి వ్యూహంలో పడిపోవడం ఏమిటి? ఇలా గిరిగీసి వెలివేయడం వల్ల ఎవరికి లాభం? మన జనాల్లో ఎంతమంది తిథులను బట్టి పుట్టినరోజులు జరుపుకుంటున్నారు? ఎంతమంది ఇంగ్లిషు తేదీలను బట్టి జరుపుకుంటున్నారు? బీజేపీ ప్రభుత్వమే ఆర్థిక సంవత్సరాన్ని జనవరి1 నుంచి ప్రారంభించే ఏర్పాట్లు మొదలు పెట్టింది కదా! జనవరి 1 సంవత్సరాది కాదని ప్రపంచాన్నో, భారత ప్రభుత్వాన్నో ఒప్పించగలమా? ప్రపంచీకరణ యుగంలో గ్రెగేరియన్ క్యాలెండర్ను పక్కనబెట్టి సాఫీగా బతుకులు సాగించగలమా? ఎందుకీ రభస. ఏమిటీ పైత్యం?శ్రీకర కపర్ది
aangla samvatsaraadi janavari 1 rojuna hindu devalayallo pratyeka poojalu alankaranalu nirvahinchakudadani andhrapradesh prabhutvam uttarvulu jaarii chesindi. elanti pratyeka alankaranaluu undavani tirumala tirupati devasthaanam prakatinchindi. mana ugaadi roju matrame samvatsaraadi jarupukovalani swami paripuurnaananda antunnaru. ivannee hindu matha uddharana kosam chestunnattu paiki kanipinchinaa, nijaaniki haindavaaniki nashtanchese charyalu. antarjaatiiya parinaamaalu, prapancheekarana prabhaavam kaaranamgaa janavari 1 anedi kotta samvatsaraadigaa enado sthirapadipoyindi. deshaalu, prajalu deenne aamodinchaaru. kraistava matha konam kanna aacharanaseelate deeniki praatipadika. anduvalle hinduvulu kuudaa kotta samvatsaram tamaku manchi jaragaalani gullaku vachi poojalu chestunnaru. gullallo pratyeka poojalu cheste nashtamenti? undoddani nishedhinchadam dwara hinduvulaku yem sandesam istunnaru? pratyeka praarthanalu jarige charchilaku vellaalani chebutunnara? okavaipu kraistavam hindu matamloni aachaaralanu, sampradaayaalanu, chivariki vaedaalanu kuudaa anukaristuu, hinduvulni aakarshinchadaaniki prayatnistundagaa, haindava pramukhulu kuudaa tagudunamma ani vaari vyuuhamloo padipovadam emiti? ilaa girigeesi veliveyadam valla evariki laabham? mana janaallo entamandi tithulanu batti puttinarojulu jarupukuntunnaru? entamandi inglishu tedeelanu batti jarupukuntunnaru? bgfa prabhutvame aardhika samvatsaraanni janavari1 nunchi praarambhinche erpaatlu modalu pettindi kada! janavari 1 samvatsaraadi kaadani prapanchaanno, bhaarata prabhutvaanno oppinchagalama? prapancheekarana yugamlo gregarian calendernu pakkanabetti saffiga batukulu saaginchagalamaa? endukee rabhasa. amity paityam?srikara kapardi